Fanafjellet

Fanafjellet er det skogkledde fjellområdet som ligger sør i Fana i Bergen kommune i Vestland. Det består av toppene Lyseskarfjellet (313 moh.), Høgeåsen (309 moh.), Ramberget (300 moh.) og Fanasåta (284 moh.). 

Fanafjellsvegen går over fjellet fra Fana til Nordvik, om lag 233 moh. på det høyeste.

Fanaseter ligger mellom Ramberget og Fanasåta. 

Ved Fanaseter er det parkeringsplass. I 1958 begynte Elfrid og Erling Berntzen å selge brus til turgåerne. I 1963 åpnet de kafé med salg av rømmegrøt. Utenfor var en liten dyrepark med ponnier, rev, geiter, duer og ender. Erling Berntzen gikk bort i 1971, men Elfrid Berntzen drev stedet frem til 1992.

Referanser 

Fjell i Bergen kommune